РАСЛЫЙМ:

Үзәкләшкән дини оешма –

ТР Мөселманнарының диния нәзарәте

Мөфтие

К.И.Сәмигуллин

\_\_\_\_\_\_\_\_\_\_\_\_\_

**«Без – татарлар» журналист эшләре конкурсын**

**уздыру турында Нигезләмә**

**Конкурсны оештыручы:**

Үзәкләшкән дини оешма – Татарстан Республикасы мөселманнары Диния нәзарәте (алга таба ТР МДН)

**1. Конкурсны үткәрүнең максатлары һәм бурычлары:**

1.1. Максаты – массакүләм мәгълүмат чараларының татар телен саклау, үстерү һәм өйрәнү, шулай ук татар рухи мирасы яңарышы проблемаларына игътибарын юнәлтү.

1.2. Конкурсның бурычлары – Татарстан Республикасында татар телен саклау, өйрәнү һәм үстерүгә, шулай ук татар рухи мирасы яңарышына юнәлдерелгән иң яхшы журналист материалларын ачыклау, көчле мәдәни ресурс буларак татар теленең дәрәҗәсен күтәрү, Татарстан Республикасында традицион ислам нормаларын һәм конфессияара мөнәсәбәтләрне ныгыту, мәктәпләрдә татар телен өйрәнү мәсьәләләрен объектив яктыртуны формалаштыру, һөнәри дәрәҗәне һәм әлеге тематика буенча мәгълүмати материаллар сыйфатын күтәрү, җәмәгатьчелек игътибарын дәүләт телләрен тигез күләмдә файдалануга җәлеп итү.

**2. Конкурсны үткәрү тәртибе:**

2.1. Конкурс игълан ителү турында хәбәр һәм Конкурс турында Нигезләмә конкурсны оештыручының рәсми сайтында (dumrt.ru) игълан ителә.

2.2. Конкурста түбәндәге төп номинацияләргә туры килгән материаллар катнаша ала:

- «Гран-при»

- «Иң яхшы телевизион материал»

- «Иң яхшы радиорепортаж»

- «Басма чараларда иң яхшы язма»

- «Иң яхшы интернет-язма»

2.3 Конкурста катнашучылар: федераль, республика, район электрон, басма, телевидение, радио массакүләм мәгълүмат чараларының журналистлары һәм иҗат берләшмәләре.

2.4. Конкурста катнашу өчен түбәндәге таләпләргә җавап биргән журналист материаллары кабул ителә:

• материаллар 2017 елның 1 ноябреннән 2018 елның 30 гыйнварына кадәр вакыт аралыгында массакүләм мәгълүмат чарасында басылып чыккан булырга тиеш һәм басылып чыгу турында раслаучы документ белән тапшырылырга тиеш (чыгу вакытын күрсәтә торган скан, эфир белешмәсе);

• материаллар татар яки рус телләрендә эшләнгән булырга тиеш;

• материалларның жанры билгеләнми;

• материалның эчтәлеге, формасы һәм бирү стилистикасы конкурс турындагы Нигезләмәнең 3.5 пунктында күрсәтелгән критерийларга туры килергә тиеш;

• басма материалларның күләме кимендә буш араларны кертеп 3500 билге булырга тиеш;

• аудио һәм видеоматериалларның хронометражы кимендә 3 минут булырга тиеш;

• видео - һәм аудиоматериаллар текстка күчерелгән вариант белән бирелергә тиеш;

• массакүләм мәгълүмат чараларында реклама хокукларында бирелгән материаллар конкурста катнашу өчен кабул ителми;

* Конкурста катнашучы эшләр түбәндәге форматларда тапшырыла: басма һәм интернет-язмалар - \*.doc, \*.docx, видеофайллар - \*.avi, аудиофайллар - \*.mp3)

2.5. Бер автор конкурста берничә номинациядә катнаша ала.

2.6. Конкурста катнашу өчен конкурс турындагы Нигезләмәнең Кушымтасында күрсәтелгән гариза тапшырыла. Гаризага журналистның эше һәм аның басмага яки эфирга чыгуын раслаучы документлар беркетелә.

Материаллар һәм гариза «Без – татарлар» конкурсына” дигән тамга белән 2018 елның 30 гыйнварына кадәр түбәндәге адреска юллана: Казан шәһәре, Габдулла Тукай урамы, 38 нче йорт (Татарстан Республикасы мөселманнары Диния нәзарәтенең матбугат хезмәте бүлеге).

Әлеге Нигезләмәдә телгә алынган таләпләргә җавап бирмәгән һәм формага туры килмәгән, тулы булмаган гаризалар, конкурста катнашу өчен кабул ителми.

Элемтә өчен телефон: (843) 237-59-39.

Конкурс эшләрен кабул итүнең соңгы көне – **2018 елның 30 гыйнвары.**

2.7. Конкурска тәкъдим ителгән материаллар рецензияләнми, түләнми һәм кире кайтарылмый.

2.8. Конкурсны оештыручылар материалны бастыру, тарату һәм тиражлау, шулай ук конкурска килгән материалларны интернет челтәренә кую хокукына ия (авторлыкны күрсәтүче сылтама биреп һәм массакүләм мәгълүмат чарасын күрсәтеп. Гонорар түләнми).

**Бәяләү һәм конкурска йомгак ясау**

 3.1. Конкурста җиңүчеләр 2018 елның 15 февраленнән дә соңга калмый билгеләнә.

3.2. Конкурсны оештыручы жюри составын төзи.

3.3. Жюри конкурска килгән материалларны әлеге Нигезләмәнең 2.2.нче пунктында күрсәтелгән номинацияләр нигезендә карый.

3.4. Жюри әгъзалары һәрбер материалга әлеге Нигезләмәнең 3.5 нче пунктында күрсәтелгән критерийларны исәпкә алып 1дән алып 10га кадәр балл куя.

3.5. Конкурс эшләренә бәя биргәндә түбәндәгеләр исәпкә алына:

* билгеләнгән темага туры килү, материалның актуальлеге;
* материалның мәгълүматларга бай булуы, теманың яктыртылышы;
* язу стиле һәм материалны бирү осталыгы, аудиториягә йогынтысы;
* мәгълүматны гадел бирү;
* телгә алынган мәсьәләгә конструктив якын килү, тәкъдим ителгән чишелешләрнең нәтиҗәлелеге.

 3.6. Һәрбер номинациядә иң яхшы итеп жюри әгъзалары биргән бәяләр буенча иң күп балл җыйган материал таныла. Шундый материалларның авторлары конкурсның җиңүчеләре була.

3.7. Берничә материал иң күп (максималь) балл җыйган очракта материалга жюри әгъзалары тарафыннан югары бәя бирүчеләрнең саны исәпкә алына.

 3.8. Конкурсны үткәрү нәтиҗәләре буенча түбәндәгеләр билгеләнә:

 - «Гран-при»

- «Иң яхшы телевизион материал»

- «Иң яхшы радиорепортаж»

- «Басма чарада иң яхшы язма»

- «Иң яхшы интернет-язма».

3.9. Һәрбер махсус номинация буенча жюри бер җиңүче билгели.

3.10. Конкурста җиңүче дип танылган материал авторлары дипломнар һәм акчалата бүләкләргә ия була:

- «Гран-при» номинациясендә бер җиңүче диплом һәм 100 000 сум акчалата премия белән бүләкләнә;

- «Иң яхшы телевизион материал», «Иң яхшы радиорепортаж», «Басма чарада иң яхшы язма», «Иң яхшы интернет-язма» номинациясендә 4 җиңүченең һәрберсе дипломнар һәм 50 000 сум күләмендә акчалата премия белән бүләкләнә;

3.11. Жюри төп номинацияләргә кермәгән иң яхшы материалларны да билгеләп үтү хокукына ия.

3.12. Жюри төп һәм махсус номинацияләр буенча яхшы материалны билгеләмәү хокукына да ия.

**4. Конкурсның эшче органнары:** конкурсның жюри составы Татарстан Республикасы мөселманнары Диния нәзарәтенең матбугат хезмәте бүлеге һәм оештыручы тарафыннан раслана. Татарстан Республикасы мөселманнары Диния нәзарәтенең матбугат хезмәте бүлеге конкурс турында кирәкле мәгълүматны конкурста катнашучыларга җиткерү буенча оештыру функциясе алып бара, конкурска йомгак ясауны үткәрү буенча оештыру чарасы үткәрә.

«Без – татарлар»

журналист эшләре конкурсы

Нигезләмәсенә

Кушымта 1

**«Без – татарлар» журналист эшләре конкурсында**

**катнашу өчен гариза**

|  |  |
| --- | --- |
| **Номинация** |  |
| **Шәһәр, район, авыл** |  |
| **Массакүләм мәгълүмат чарасының исеме** |  |
| **Материалның исеме** |  |
| **Материалның чыгу датасы** |  |
| **Билгеләр (знаклар) саны** *(басма материаллар өчен)* |  |
| **Хронометраж** *(видео- һәм аудиоматериал өчен)* |  |
| **Автор турында белешмә:** |  |
| * паспорт *(туу турында таныклык)* буенча исем-фамилиясе, әтисенең исеме*;* * Тәхәллүсе *(әгәр дә булса)* |  |
| **Автор белән элемтәгә керү чаралары** *(почта адресы, телефоны, e-mail)* |  |
| **Массакүләм мәгълүмат чарасы турында белешмә:** |  |
| **Адрес** *(индекс белән),* **редакциянең телефон номеры** *(шәһәр коды белән)* |  |
| **Гаризага кушымта**   * *\*.doc, \*.docx форматында язманың тексты* * *\*.pdf форматында басылып чыккан материал* * *\*.avi форматында видеофайл* * *\*.mp3 форматында аудиофайл* |  |